
Soodustuse määramine tänavate sulgemise maksule 

1. Asjaolud ja menetluse käik

28.07.2008.a. esitas Optic Line OÜ Narva Linnavalitsuse  Linnavara-ja Majandusametile taotluse, milles palub vabastada  teede ja tänavate sulgemise maksust seoses  ülekäigukohtade valgustamise ehitustöödega Kangelaste ja Puškini tänaval . Ehitustööd teostatakse Narva Linnavalitsuse Linnavara- ja Majandusameti tellimusel ning finantseeritakse Narva linna poolt.

     2.    Õiguslikud alused 

Korraldus kehtestatakse kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.

3.      Otsus
3.1. Vabastada Optic Line OÜ (äriregistri kood 11190140, Tallinna mnt 65-20, Narva) teede ja tänavate sulgemise maksust seoses  ülekäigukohtade valgustamise ehitustöödega.

3.2. Narva Linnavalitsuse Linnavara-ja Majandusametil teha käesolev korraldus teatavaks OÜ-le Optic Line.

     4.      Rakendussätted

4.1 Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2 Korraldus jõustub seadusega sätestatud korras.

